Diari Oficial de la Generalitat Valenciana


Sumari del DOGV 5209, del 01-03-2006 (2006/2242)

RESOLUCIÓ de 21 de febrer de 2006, de la Direcció General de Personal Docent de la Conselleria de Cultura, Educació i Esport, per la qual es fa pública la llista de llocs de treball vacants que cal proveir en el procediment de provisió de places i processos previs, en el Cos de Mestres, convocat per la Resolució de 17 d'octubre de 2005, de la conselleria de Cultura, Educació i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2242


Data del document
:   21-02-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * concurs administratiu
    * educació preescolar
    * personal docent
    * ensenyament primari
    * ensenyament secundari
    * educació especial

RESOLUCIÓ de 21 de febrer de 2006, de la Direcció General de Personal Docent de la Conselleria de Cultura, Educació i Esport, per la qual es fa pública la llista de llocs de treball vacants que cal proveir en el procediment de provisió de places i processos previs, en el Cos de Mestres, convocat per la Resolució de 17 d'octubre de 2005, de la conselleria de Cultura, Educació i Esport. [2006/2242]  
De conformitat amb el que disposa l'article 7 del Reial Decret 895/1989, de 14 de juliol, en la nova redacció feta en el Reial Decret 1664/1991, de 8 de novembre, i l'article 4 del Reial Decret 2112/1998, de 2 d'octubre, pel qual es regulen els concursos de trasllats per a la provisió de places corresponents als cossos docents que impartixen els ensenyaments establits en la Llei Orgànica d'Ordenació General del Sistema Educatiu, en relació amb la base IV novena i VIII trenta, de la Resolució de 17 d'octubre de 2005, de la Direcció General de Personal Docent, per la qual es convoca procediment de provisió de places i processos previs en el cos de mestres per a cobrir llocs vacants en centres públics d'Educació Infantil, d'Educació Primària, Educació Especial i Primer Cicle d'Educació Secundària Obligatòria en Instituts d'Educació Secundària dependents de l'àmbit de gestió de la Conselleria de Cultura, Educació i Esport, els quals establixen que la Direcció General de Personal Docent ordenarà la publicació de vacants, prèviament a la resolució del procediment de provisió de places, que han de correspondre a llocs de treball el funcionament dels quals es trobe previst en la planificació escolar, esta Direcció General ha disposat:  
Article únic  
Fer pública la relació de llocs de treball vacants que seran proveïts en les convocatòries regulades en la Resolució de 17 d'octubre de 2005, que corresponen a aquells el funcionament dels quals es troba previst en la planificació escolar, i que figuren en els annexos I i II (itinerants) d'esta resolució.  
Contra la present resolució, que posa fi a la via administrativa, d'acord amb allò que s'ha preceptuat en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València en el termini de dos mesos comptats a partir de l'endemà de la seua publicació.  
València, 21 de febrer de 2006.. El director general de Personal Docent: José Antonio Rovira Jover.